Aukštųjų Kaplių tvenkinys

Aukštųjų Kaplių tvenkinys – tvenkinys Lietuvoje, Kėdainių rajone, 11 km į rytus nuo Kėdainių miesto centrohttp://ezerai.vilnius21.lt/aukstujukapliu-v7681.html. Sudarytas užtvenkus Obelies upę (Nevėžio intakas) 15,7 km nuo jos žiočių.
miniatiūra|220px|left|Į Aukštųjų Kaplių pusę

Tvenkinio ilgis iš šiaurės rytų į pietvakarius – 2,95 km, plotis – iki 0,24 km. Altitudė 48,4 m. Krantai vietomis apaugę medžiais, neaukšti. Vakarinėje pakrantėje įsikūrusi Aukštųjų Kaplių gyvenvietė, šiaurinėje – Žemųjų Kaplių kaimas. Rytinėje pakrantėje telkšo virtinė žuvininkystės ūkio tvenkinių. Šiaurinį tvenkinio galą kerta kelias .

Upės debitas – 1,52 m³/s, užtvankos skaičiuotinis – 97,4 m³/s. Užtvanka slenkstinė, 159 m ilgio, 6,5 m pločio, iškilusi 50,7 m virš jūros lygio.

Tvenkinys įrengtas 1980 m.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Kėdainių rajono tvenkiniai